CELEX: 52015PC0171
Language: sl
Date: 2015-04-22
Title: Predlog SKLEP SVETA o stališču, ki se v imenu Evropske unije sprejme v Skupnem odboru EGP o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode (Copernicus)

EVROPSKA KOMISIJA
            Bruselj, 22.4.2015
            COM(2015) 171 final
            2015/0088(NLE)
            Predlog
            SKLEP SVETA
            o stališču, ki se v imenu Evropske unije sprejmev Skupnem odboru EGP o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode(Copernicus)
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               Skupni odbor EGP mora za zagotovitev potrebne pravne varnosti in homogenosti notranjega trga vso ustrezno zakonodajo EU v najkrajšem možnem času po njenem sprejetju vključiti v Sporazum EGP. 
            
            
               Člen 78 Sporazuma EGP določa, da morajo pogodbenice okrepiti in razširiti sodelovanje v okviru dejavnosti Unije, med drugim na področju okolja, raziskav in tehnološkega razvoja. 
            
            
               2.REZULTATI POSVETOVANJ Z ZAINTERESIRANIMI STRANMI IN OCEN UČINKA
            
            
               Namen osnutka sklepa Skupnega odbora EGP (priloženega predlogu sklepa Sveta) je spremeniti Protokol 31 k Sporazumu EGP o sodelovanju na posebnih področjih, za katera ne veljajo štiri temeljne svobode, da bi se razširilo sodelovanje pogodbenic na področju okolja, raziskav in tehnološkega razvoja.
            
            
               Sodelovanje pogodbenic EGP se je že razširilo zaradi vključitve programa Copernicus s Sklepom Skupnega odbora EGP št. 249/2014 z dne 13. novembra 2014
                  1
               . V člen 1(8d) Protokola 31 k Sporazumu EGP je bilo zato vključeno sklicevanje na Uredbo (EU) št. 377/2014 o vzpostavitvi programa Copernicus. V zvezi s tem so bili v ustrezni določbi Protokola 31 k Sporazumu EGP določeni tudi možni načini sodelovanja, predvideni med pogodbenicami Sporazuma EGP.
            
            
               V skladu s točko (e) člena 1(8d) Protokola 31 sta Norveška in Lihtenštajn izvzeta iz sodelovanja v programu Copernicus. Vendar je Norveška sedaj odpravila ovire za svoje sodelovanje. Zato se ustrezne določbe, ki določajo sodelovanje držav Efte pri programu, uporabljajo tudi za Norveško, sklicevanje na Norveško v točki (e) pa se črta.
            
            
               Opozoriti je treba, da je Norveška zaprosila za začetek veljavnosti svojega sodelovanja v programu Copernicus za nazaj od 1. januarja 2014. Finančni prispevek za program Copernicus za proračunsko leto 2014 se bo prištel k prispevku za proračunsko leto 2015 in vključil v zahtevek za sredstva za leto 2015. V zvezi s tem je norveški parlament okvirno že odobril ustrezna sredstva. 
            
            
               3.PRAVNI ELEMENTI PREDLOGA
            
            
               V členu 1(3) Uredbe Sveta (ES) št. 2894/94 o pravilih za izvajanje Sporazuma EGP je določeno, da Svet v imenu Unije na predlog Komisije določi stališče glede takih sklepov. 
            
            
               Komisija predloži osnutek sklepa Skupnega odbora EGP kot stališče Unije Svetu v sprejetje. Komisija upa, da bo lahko stališče v najkrajšem možnem času predstavila v Skupnem odboru EGP.
            
            
               2015/0088 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije sprejme
                  v Skupnem odboru EGP o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
                  (Copernicus)
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije, zlasti člena 189(2) v povezavi s členom 218(9) Pogodbe,
            
            
               ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru
                  2
               , zlasti člena 1(3) Uredbe,
            
         
         
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sporazum o Evropskem gospodarskem prostoru
                  3
                (v nadaljnjem besedilu: Sporazum EGP) je začel veljati 1. januarja 1994.
            
            
               (2)V skladu s členom 98 Sporazuma EGP se lahko Skupni odbor EGP med drugim odloči spremeniti Protokol  31 k Sporazumu EGP.
            
            
               (3)Protokol 31 k Sporazumu EGP vsebuje določbe in ureditve glede sodelovanja na posebnih področjih, za katera ne veljajo štiri temeljne svobode.
            
            
               (4)Sodelovanje pogodbenic Sporazuma EGP se je razširilo zaradi vključitve Uredbe (EU) št. 377/2014 Evropskega parlamenta in Sveta z dne 3. aprila 2014 o vzpostavitvi programa Copernicus in o razveljavitvi Uredbe (EU) št. 911/2010
                  4
                s Sklepom Skupnega odbora EGP št. 249/2014 z dne 13 novembra 2014
                  5
               .
            
            
               (5)To sodelovanje bi bilo treba razširiti na Norveško pod pogoji iz Protokola 31 k Sporazumu EGP, njeno sodelovanje pa bi se moralo začeti 1. januarja 2014.
            
            
               (6)Protokol 31 k Sporazumu EGP bi bilo zato treba spremeniti, da se omogoči to razširjeno sodelovanje od 1. januarja 2014.
            
            
               (7)Stališče Unije v Skupnem odboru EGP bi moralo zato temeljiti na priloženem osnutku sklepa –
            
            
               SPREJEL NASLEDNJI SKLEP: 
            
            
               Člen 1
            
            
               Stališče, ki ga je treba v imenu Evropske unije sprejeti v Skupnem odboru EGP glede predlagane spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode, temelji na osnutku sklepa Skupnega odbora EGP, priloženega k temu sklepu.
            
            
               Člen 2
            
            
               Ta sklep začne veljati na dan sprejetja.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  [še neobjavljeno]
               
               
                  
                     (2)
                  UL L 305, 30.11.1994, str. 6.
               
               
                  
                     (3)
                  UL L 1, 3.1.1994, str. 3. 
               
               
                  
                     (4)
                  UL L 122, 22.4.2014, str. 44.
               
               
                  
                     (5)
                  UL L [še ni objavljeno].
               
            
      
    ---documentbreak--- 
      
         
               EVROPSKA KOMISIJA
            Bruselj, 22.4.2015
            COM(2015) 171 final
            PRILOGA
            SKLEP SKUPNEGA ODBORA št. .../2015o spremembi Protokola 31 k Sporaumu EGP o sodelovanju na posebnih področjih, za katera ne veljajo štiri temeljne svobode
            k
            predlogu sklepa Sveta
            o stališču, ki se v imenu Evropske unije sprejme v Skupnem odboru EGP o spremembi Protokola 31 k Sporazumu o sodelovanju na posebnih področjih, za katera ne veljajo štiri temeljne svobode (Copernicus)
            
               
         
         
            
               PRILOGA
               
                  SKLEP SKUPNEGA ODBORA EGP št. …/2015
               
                  z dne 
               
                  o spremembi Protokola 31 k Sporazumu EGP 
                  o sodelovanju na posebnih področjih, za katera ne veljajo štiri temeljne svobode
            
            
               SKUPNI ODBOR EGP JE –
            
            
               ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP), zlasti členov 86 in 98 Sporazuma,
            
            
               ob upoštevanju naslednjega:
            
            
               (1)Sodelovanje pogodbenic Sporazuma EGP se je razširilo zaradi vključitve Uredbe (EU) št. 377/2014 Evropskega parlamenta in Sveta z dne 3. aprila 2014 o vzpostavitvi programa Copernicus in o razveljavitvi Uredbe (EU) št. 911/2010
                  1
                s Sklepom Skupnega odbora EGP št. 249/2014 z dne 13. novembra 2014
                  2
               .
            
            
               (2)To sodelovanje bi bilo treba razširiti na Norveško pod pogoji iz Protokola 31 k Sporazumu EGP, njeno sodelovanje bi se moralo začeti 1. januarja 2014.
            
            
               (3)Protokol 31 k Sporazumu EGP bi bilo zato treba spremeniti, da se omogoči to razširjeno sodelovanja od 1. januarja 2014.
            
            
               SPREJEL NASLEDNJI SKLEP:
            
            
               Člen 1
            
            
               V členu 1(8d)(e) Protokola 31 k Sporazumu EGP se črta besedilo „Norveško in“.
            
            
               Člen 2
            
            
               Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP?.
            
            
               
                  3Uporablja se od 1. januarja 2014.
            
            
               Člen 3
            
            
               Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
            
            
               V Bruslju,
            
            
               
                     Za Skupni odbor EGP
               
               
                     Predsednik
                     
                     
                     
                     Sekretarja
                     Skupnega odbora EGP
               
            
         
         
            
                  
                     (1)
                  UL L 122, 22.4.2014, str. 44.
               
               
                  
                     (2)
                  UL L [še ni objavljeno].
               
               
                  
                     (3)
                  [Navedena ni nobena ustavna zahteva.] [Navedene so ustavne zahteve.]